|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| VšĮ Šiaulių regiono atliekų tvarkymo centrasel. p. info@sratc.ltUAB „NEG Recycling“info@negrecycling.ltAplinkos apsaugos departamentui prieAplinkos ministerijos info@aad.am.ltNacionaliniam visuomenės sveikatos centrui prie Sveikatos apsaugos ministerijosinfo@nvsc.lt |

|  |  |  |  |
| --- | --- | --- | --- |
|   | 2022-02-28 |  | Nr. (30.1)-A4E-2198 |
| Į | 2022-01-24 |  |  SD-52 |
|  |

 |

**sprendimas**

**Dėl ŠIAULIŲ regiono komunalinių atliekų mechaninio-biologinio apdorojimo įrenginio TIPK leidimO Nr. T-Š.9-15/2015 rekvizitų PATIKSLINIMO**

Aplinkos apsaugos agentūra (toliau – Agentūra) išnagrinėjo VšĮ Šiaulių regiono atliekų tvarkymo centras (toliau – Pareiškėjas) 2022 m. sausio 28 d. prašymą Nr. SD-52, kuriuo prašoma patikslinti 2015 m. gruodžio 11 d. išduoto taršos integruotos prevencijos ir kontrolės leidimo Nr. T-Š.9-15/2015 rekvizitus pasikeitus veiklos vykdytojui (VšĮ Šiaulių regiono atliekų tvarkymo centras veiklos vykdymą perėmus iš UAB „NEG Recycling“).. Kartu su Prašymu pateiktas Atliekų naudojimo ar šalinimo techninis reglamentas (toliau – Reglamentas), Atliekų naudojimo ar šalinimo veiklos nutraukimo planas (toliau – Planas) Aplinkos monitoringo programa (toliau – Programa), Deklaracija bei kiti dokumentai.

Agentūroje buvo gautas Pareiškėjo 2022 m. sausio 24 d. raštas Nr. SD-44 „Dėl veiklos vykdytojo pasikeitimo“ (toliau – Raštas). Rašte nurodyta, kad Šiaulių apygardos teismo 2022 m. sausio 24 d. sprendimu panaikintos taikytos laikinosios apsaugos priemonės dėl 2013 m. gruodžio 2 d. sudarytos Viešojo pirkimo – pardavimo sutarties „Projekto „Šiaulių regiono komunalinių biologiškai skaidžių atliekų tvarkymo infrastruktūros plėtra“ projektavimo, statybos ir operatoriaus paslaugų pirkimas nutraukimo ir kad MBA įrenginių operavimą vykdys VšĮ Šiaulių regiono atliekų tvarkymo centras. Pareiškėjas papildomai pateikė 2022 m. sausio 26 d. Įrenginių perdavimo – priėmimo (grąžinimo) aktą, kuriuo UAB „NEG Recycling“ 2022 m. sausio 26 d. gražino Pareiškėjui Mechaninio-biologinio apdorojimo įrenginius, esančius Jurgeliškių k. 9, Šiaulių r.

Agentūra, vykdydama Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių, patvirtintų Lietuvos Respublikos aplinkos ministro 2013 m. liepos 15 d. įsakymu Nr. D1-528 „Dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo“ (toliau - Taisyklės), 105 p., 105.1 p., 105.4 p. ir atsižvelgdama į šias aplinkybes:

1. Planas parengtas pagal Atliekų naudojimo ar šalinimo veiklos nutraukimo plano rengimo, derinimo ir įgyvendinimo tvarkos aprašo, patvirtinto Lietuvos Respublikos aplinkos ministro 2003 m. rugsėjo 25 d. įsakymu Nr. 469 „Dėl Atliekų naudojimo ar šalinimo veiklos nutraukimo plano rengimo, derinimo ir įgyvendinimo tvarkos aprašo patvirtinimo“ (toliau – Tvarkos aprašas), reikalavimus.
2. Pateiktas Reglamentas parengtas pagal Atliekų tvarkymo taisyklių, patvirtintų Lietuvos Respublikos aplinkos ministro 1999 m. liepos 14 d. įsakymu Nr. 217 „Dėl Atliekų tvarkymo taisyklių patvirtinimo,“ reikalavimus.
3. Agentūra 2022 m. vasario 3 d. raštu Nr. (30.1)-A4E-1226 Planą pateikė Aplinkos apsaugos departamento prie Aplinkos ministerijos (toliau – Departamentas), prašydama jį įvertinti ir pateikti nuomonę, ar pagal Plane pateiktą informaciją apie atliekų naudojimo ar šalinimo įrenginių uždarymo ir sutvarkymo, priežiūros po uždarymo priemones Departamentas galės patikrinti, ar tinkamai įgyvendintos Plane numatytos priemonės veiklos vykdytojui nutraukus atliekų naudojimo ar šalinimo veiklą. Taip pat, Departamento vadovaujantis Taisyklių 36.2 papunkčiu buvo prašoma įvertinti ir pateikti savo nuomonę ar Reglamente pateikta informacija apie atliekų laikymą ir atliekų naudojimo ar šalinimo technologinį procesą leis Departamentui vykdant aplinkos apsaugos valstybinę kontrolę įvertinti bendrą ir atskirų atliekų rūšių kiekį atskiruose technologinio proceso etapuose ir vykdomas atliekų tvarkymo veiklos rūšis, ar, atsižvelgiant į veiklos vykdytojo aplinkos apsaugos kontrolės rezultatus, planuojami atliekų naudojimo ar šalinimo veiklos pakeitimai yra galimi leidimo sąlygų ir teisės aktų, reglamentuojančių atliekų tvarkymą, reikalavimų laikymosi užtikrinimui.

Departamento Aplinkos kokybės departamentas 2022 m. vasario 8 d. rašte Nr.(5.3)-AD5-2330 nurodė, kad Planui Reglamentui ir Plano priemonių įgyvendinimo sąmatai (toliau – Sąmata) pastabų ir pasiūlymų neturi.

Agentūra Planui pritarė 2022 m. vasario 15 d. sprendimu Nr. (30.1)-A4E-1693, kuriame vadovaujantis Aplinkos apsaugos įstatymo 11 straipsnio 2 dalies nuostata, informavo pareiškėją dėl laidavimo draudimo sutarties arba banko garantijos (toliau kartu – Garantija), kuri atitiktų Aprašo 21 punkte nurodytus reikalavimus ir būtų suteikta mažesnei negu nurodyta plano Sąmatoje
t. **y**. **387 239,82** Eur sumai, pateikimo.

Agentūroje gautas 2022 m. vasario 25 d. draudimo bendrovės Ergo Insurance SE Atlikimo laidavimo raštas Nr. AT96367 (Draudimo liudijimas Nr. 710-451-96367), kuriame garantuojama, kad bus sumokėta Garantijoje numatyta **387 239,82** **Eur suma**. Ši suma yra tokia pati kaip ir suderintoje Sąmatoje. Garantija suteikta Departamento naudai, atliekų naudojimo ar šalinimo veiklos nutraukimo plane numatytoms priemonėms įgyvendinti. Su Garantija pateiktas ir Pareiškėjo garantijos apmokėjimą patvirtinantis dokumentas (2022 m. pavedimo nurodymas Nr.412).

1. Pateikta Programa parengta pagal Ūkio subjektų aplinkos monitoringo nuostatų, patvirtintų Lietuvos Respublikos aplinkos ministro 2009 m. rugsėjo 16 d. įsakymu Nr. D1-546 ,,Dėl Ūkio subjektų aplinkos monitoringo nuostatų patvirtinimo“, reikalavimus.
2. Pareiškėjas pateikė Agentūrai dokumentus patvirtinančius, kad UAB „NEG Recycling“ grąžino įrenginius 2022-01-26 ir pagal Pareiškėjo pateiktus 2022-02-04 raštą „Dėl mišrių komunalinių atliekų apdorojimo MBA įrenginiuose“ bei 2022-01-28 Planą dėl MBA įrenginiuose sukauptų, sąvartyno kaupe laikomų MKA apdorojimo ir MKA priėmimo atnaujinimo yra akivaizdu, kad Pareiškėjas kaip viešas paslaugas teikiantis subjektas gautą įrenginį eksploatuoja, remontuoja ir gavo visus reikalingus dokumentus, kad Šiaulių rajone būtų tinkamai vykdoma atliekų perrinkimo ir sutvarkymo paslauga, todėl Agentūros nuomone šių paslaugų tinkamas atlikimas yra viešasis interesas. Pažymėtina, kad viešuoju interesu Lietuvos Respublikos Konstitucinio Teismo praktikoje yra laikoma tai, kas yra objektyviai reikšminga, reikalinga, vertinga visuomenei. Civilinio kodekso 2.34 straipsnio 2 dalyje yra nustatyta, kad viešieji juridiniai asmenys yra valstybės ar savivaldybės, jų institucijų arba kitų asmenų, nesiekiančių naudos sau, įsteigti juridiniai asmenys, kurių tikslas – tenkinti viešuosius interesus (valstybės ir savivaldybės įmonės, valstybės ir savivaldybės įstaigos, viešosios įstaigos, religinės bendruomenės ir t. t.). Iš šios teisės normos turinio seka, kad įstatymų leidėjas pripažįsta, kad viešasis interesas gali būti kaip apimantis ne tik visuomenės, bet ir visuomenės dalies interesus.

 Nepatenkinus tam tikro asmens ar grupės asmenų intereso, būtų pažeistos Lietuvos Respublikos Konstitucijoje įtvirtintos, jos saugomos ir ginamos vertybės. Akcentuotina, kad Pareiškėjo veikla - mišrių komunalinių atliekų tvarkymas Šiaulių regione siekiant užtikrinti nepertraukiamą atliekų surinkimą ir tvarkymą Akmenės, Joniškio, Kelmės, Pakruojo, Radviliškio, Šiaulių rajonuose. Neužtikrinus MBA įrenginio veiklos tęstinumo neišvengiamai kiltų ekologinė katastrofa, kadangi viešojo subjekto, atsakingo už atliekų surinkimo administravimą, veikla būtų paralyžiuota. TIPK leidimas, užtikrinantis MBA įrenginio veiklą yra būtinas Pareiškėjo vykdomai atliekų tvarkymo veiklai. Paminėtina ir tai, kad pagal Lietuvos Respublikos paslaugų įstatymo 2 str. 13 d. yra nustatyta, jog svarbūs visuomenės interesai – Europos Sąjungos teisės numatytos priežastys, kuriomis galima pagrįsti reikalavimų nustatymą, įskaitant viešąją tvarką, visuomenės saugumą, visuomenės saugą, visuomenės sveikatą, socialinės apsaugos sistemos finansinės pusiausvyros išsaugojimą, vartotojų, gavėjų ir darbuotojų apsaugą, prekybos sandorių sąžiningumą, kovą su nusikalstamumu, **aplinkos ir miesto aplinkos apsaugą,** gyvūnų sveikatą, intelektinę nuosavybę, nacionalinio istorinio ir meninio paveldo išsaugojimą, socialinės politikos ir kultūros politikos tikslus. Agentūra įsitikinusi, kad Pareiškėjui siekiant tinkamai vykdyti aukščiau nurodytas viešas paslaugas ir atsižvelgus į tai, kad Pareiškėjui UAB „NEG Recycling“ perdavė visą įrenginį eksploatuoti ir vykdyti viešas paslaugas, Agentūra neturi teisinio pagrindo įvykdyti UAB „NEG Recycling“ 2022-02-21 Nr. 2022/02/21-1 rašte dėl TIPK leidimo Šiaulių MBA įrenginių valdymui, nurodyto reikalavimo atsisakyti tenkinti Pareiškėjo prašymą dėl TIPK leidimo tikslinimo perrašant rekvizitus.

Priima sprendimą tikslinti TIPK leidimo Nr. T-Š.9-15/2015 rekvizitus, nurodant veiklos vykdytoju ir įrenginio eksploatuotoju VšĮ Šiaulių regiono atliekų tvarkymo centras, juridinio asmens kodas 145787276, ūkinės veiklos objekto telefono Nr. (8 41) 520 002 TIPK leidimo registracijos numeris nekeičiamas.

PRIDEDAMA:

1. Leidimo titulinis lapas (viršelis).
2. Leidimo priedų sąrašas.

Direktorė Milda Račienė

Žilvinas Lefikas, tel. 8 687 55365, el. p. zilvinas.lefikas@gamta.lt